
	COMISIA PENTRU MUNCĂ ŞI PROTECŢIE SOCIALĂ



	Bucureşti,
	26 februarie 2008

	Nr.
	27/572



R A P O R T

asupra propunerii legislative pentru modificarea art.14 din Legea nr.44/1994 privind veteranii de război precum şi unele drepturi ale invalizilor şi văduvelor de război
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx 838 din 3 decembrie 2007, cu dezbaterea pe fond în procedură obişnuită a propunerii legislative pentru modificarea art.14 din Legea nr.44/1994 privind veteranii de război precum şi unele drepturi ale invalizilor şi văduvelor de război.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.753/11.06.2007)

· avizul negativ al Consiliului Economic şi Social (nr.1157/18.06.2007)

· avizul negativ al Comisiei juridice, de disciplină şi imunităţi (nr.31/1314/29.01.2008)

· avizul cu amendamente al Comisiei pentru apărare, ordine publică şi siguranţă naţională (nr.32/917/30.01.2008)

· avizul favorabil al Comisiei pentru egalitatea de şanse pentru femei şi bărbaţi (nr.37/15/29.01.2008)
· punctul de vedere negativ al Guvernului (nr.1612/28.06.2007).

Propunerea legislativă are ca obiect de reglementare modificarea art.14, în sensul majorării cuantumului rentei lunare pentru veteranii decoraţi cu medalia „Crucea comemorativă a celui de-al doilea război mondial, 1941-1945” de la 25% la 50% din solda de grad a unui sublocotenent.
Întrucât această modificare, propusă la art.14, a fost rezolvată prin Legea nr.303/2007 de modificare şi completare a Legii nr.44/1994, ipoteza juridică înaintată prin iniţiativa legislativă a fost eliminată pentru evitarea paralelismului legislativ.

Comisia propune Plenului Camerei Deputaţilor aprobarea propunerii legislative cu modificări, în sensul completării lit.a) a art.16 din Legea nr.44/1994, cu un text care, dintr-o eroare, a fost omis odată cu modificarea şi completarea lit.a) a art.16 prin Legea nr.303/2007, fapt ce are repercusiuni asupra aplicării legii şi respectării unui drept câştigat.     
Propunerea legislativă face parte din categoria legilor organice, conform prevederilor art.73 alin.(3)  din Constituţia României, republicată.

La dezbaterile care au avut loc în şedinţa comisiei din 20 februarie 2008 au participat, în conformitate cu prevederile art.55 din Regulamentul Camerei Deputaţilor, din partea Ministerului Muncii, Familiei şi Egalităţii de Şanse:
· d-na Denisa Pătraşcu – Secretar de Stat
· d-na Georgeta Bratu – director

· d-l Dumitru Călinoiu - director

· d-na Georgeta Jugănaru – consilier

· d-na Cecilia Sebe – şef serviciu.
La lucrările comisiei au fost prezenţi 17 deputaţi, din totalul de 18 membri ai comisiei.

Raportul comisiei a fost adoptat cu unanimitate de voturi.
Propunerea legislativă, în forma prezentată de iniţiator, a fost respinsă de Senat în şedinţa din 27 noiembrie 2007.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 


În urma dezbaterilor, Comisia propune admiterea cu modificări a propunerii legislative, după cum urmează: 

Amendamente admise:

În urma dezbaterilor, Comisia propune adoptarea propunerii legislative cu următoarele amendamente:

	Nr. crt.
	Text act normativ de bază

(Legea nr.44/1994)
	Text proiect de modificare şi/sau completare
	Text propus de Comisie

(autorul amendamentului)
	Motivarea

amendamentelor propuse

	1
	__
	Titlul legii

Lege pentru modificarea art.14 din Legea nr.44/1994 privind veteranii de război, precum şi unele drepturi ale invalizilor şi văduvelor de război


	Se propune reformularea titlului legii după cum urmează:

„Lege pentru modificarea lit.a) a art.16 din Legea nr.44/1994 privind veteranii de război, precum şi unele drepturi ale invalizilor şi văduvelor de război”

Autori: Comisia pentru muncă şi protecţie socială şi Comisia pentru apărare, ordine publică şi siguranţă naţională


	Pentru respectarea normelor de tehnică legislativă, ca urmare a modificărilor propuse în prezentul raport.



	2
	__
	Articol unic - Articolul 14 din Legea nr.44/1994 privind veteranii de război, precum şi unele drepturi ale invalizilor şi văduvelor de război, republicată în Monitorul Oficial al României, Partea I, nr.783 din 28 octombrie 2002, cu completările ulterioare se modifică după cum urmează:


	Se propune reformularea textului după cum urmează:

„Articol unic. – Litera a) a articolului 16 din Legea nr.44/1994 privind veteranii de război, precum şi unele drepturi ale invalizilor şi văduvelor de război, republicată în Monitorul Oficial al României, Partea I, nr.783 din 28 octombrie 2002, cu modificările şi completările ulterioare, se modifică după cum urmează:

Autori: Comisia pentru muncă şi protecţie socială 


	Pentru respectarea normelor de tehnică legislativă.

După republicare, Legea nr.44/1994 a avut şi modificări, nu numai completări.

	3
	Art.14. – Veteranii de război care nu sunt decoraţi cu ordine, medalii sau cruci de război prevăzute la art.13 alin.1 lit.a) şi b), dar cărora le-a fost conferită Medalia «Crucea comemorativă a celui de-al doilea război mondial, 1941-1945» beneficiază de o rentă lunară echivalentă cu 50% din solda de grad a unui sublocotenent.


	„Art.14. – Veteranii de război care nu sunt decoraţi cu ordine, medalii sau cruci de război prevăzute la art.13, dar cărora le-a fost conferită Medalia ”Crucea comemorativă a celui de-al doilea război mondial 1941-1945” beneficiază de o rentă lunară echivalentă cu 50% din solda de grad a unui sublocotenent.”
	Se propune eliminarea textului.

Autori: Comisia pentru muncă şi protecţie socială şi Comisia pentru apărare, ordine publică şi siguranţă naţională


	Pentru evitarea paralelismului legislativ, se elimină textul art.14 din propunerea legislativă, şi se menţine textul din Legea nr.44/1994 astfel cum a fost modificat prin Legea nr.303/2007.


	4
	Art.16, litera a)

Art.16. – Veteranii de război şi văduvele de război beneficiază şi de următoarele drepturi:

a) câte 12 călătorii gratuite, dus-întors, sau 24 călătorii simple, în cursul unui an calendaristic, la clasa I pe calea ferată, la tren de orice rang, pentru marii mutilaţi, pentru invalizii de război, precum şi pentru veteranii de război decoraţi cu ordine şi medalii de război. 

   Veteranii de război decoraţi cu Medalia „Crucea Comemorativă a celui de-al doilea război mondial, 1941-1945”, cei nedecoraţi, precum şi văduvele de război au dreptul, în cursul unui an calendaristic, la 6 călătorii interne gratuite, dus-întors, sau la 12 călătorii simple pe calea ferată, la tren de orice rang. Generalii şi ofiţerii călătoresc la clasa I, iar ceilalţi veterani de război, decoraţi cu Medalia “Crucea Comemorativă a celui de-al doilea război mondial, 1941-1945”, cei nedecoraţi, precum şi văduvele de război, la clasa a II-a. 

    Veteranii de război şi văduvele de război care locuiesc în mediul rural au dreptul, în cursul unui an calendaristic, la 12 călătorii interne, dus-întors, gratuite, pe mijloacele de transport auto, dacă nu există posibilitatea să călătorească pe calea ferată, sau la 12 călătorii interne gratuite, dus-întors, pe căile fluviale, la alegere. 

    În cadrul numărului de călătorii stabilit pentru titulari, aceştia le pot folosi şi pentru însoţitori. Tichetele de călătorie gratuite pot fi utilizate şi de către soţul/soţia sau alte persoane mandatate de titulari să le reprezinte interesele, pe bază de procură autentificată, nefiind necesară prezenţa titularului la efectuarea călătoriei.

       Ministerul Economiei şi Finanţelor va aloca sumele necesare în bugetul Ministerului Muncii, Familiei şi Egalităţii de Şanse, Ministerului Apărării sau Ministerului Internelor şi Reformei Administrative şi Serviciului Român de Informaţii, ca urmare a aplicării prezentei legi;

..........................................

	__


	„a) câte 12 călătorii gratuite, dus-întors, sau 24 călătorii simple, în cursul unui an calendaristic, la clasa I pe calea ferată, la tren de orice rang, pentru marii mutilaţi, pentru invalizii de război, precum şi pentru veteranii de război decoraţi cu ordine şi medalii de război. 

   Veteranii de război decoraţi cu Medalia „Crucea Comemorativă a celui de-al doilea război mondial, 1941-1945”, cei nedecoraţi, precum şi văduvele de război au dreptul, în cursul unui an calendaristic, la 6 călătorii interne gratuite, dus-întors, sau la 12 călătorii simple pe calea ferată, la tren de orice rang. Generalii şi ofiţerii călătoresc la clasa I, iar ceilalţi veterani de război, decoraţi cu Medalia “Crucea Comemorativă a celui de-al doilea război mondial, 1941-1945”, cei nedecoraţi, precum şi văduvele de război, la clasa a II-a. 

    Veteranii de război şi văduvele de război care locuiesc în mediul rural au dreptul, în cursul unui an calendaristic, la 12 călătorii interne, dus-întors, gratuite, pe mijloacele de transport auto, dacă nu există posibilitatea să călătorească pe calea ferată, sau la 12 călătorii interne gratuite, dus-întors, pe căile fluviale, la alegere. 

    În cadrul numărului de călătorii stabilit pentru titulari, aceştia le pot folosi şi pentru însoţitori. Tichetele de călătorie gratuite pot fi utilizate şi de către soţul/soţia sau alte persoane mandatate de titulari să le reprezinte interesele, pe bază de procură autentificată, nefiind necesară prezenţa titularului la efectuarea călătoriei.
    Însoţitorii marilor mutilaţi şi ai invalizilor de gradul I beneficiază de aceleaşi drepturi de transport gratuit şi la aceeaşi clasă ca şi titularii drepturilor ai căror însoţitori sunt;
     Ministerul Economiei şi Finanţelor va aloca sumele necesare în bugetul Ministerului Muncii, Familiei şi Egalităţii de Şanse, Ministerului Apărării sau Ministerului Internelor şi Reformei Administrative şi Serviciului Român de Informaţii, ca urmare a aplicării prezentei legi;

Autori: Comisia pentru muncă şi protecţie socială şi Comisia pentru apărare, ordine publică şi siguranţă naţională


	Prevederea se regăseşte în forma iniţială a Legii nr.44/1994 dar, printr-o eroare materială, a fost omisă odată cu modificarea şi completarea lit.a) a art.16 prin Legea nr.303/2007, fapt ce are repercusiuni asupra aplicării legii şi respectării unor drepturi câştigate. 



Comisia propune aprobarea proiectului în forma propusă în raport, cu unanimitate de voturi. 
PREŞEDINTE,




SECRETAR,








Gheorghe Barbu



Kerekes Károly 

Şef serviciu, 

Consilier Elena MESAROŞ

Întocmit,

Expert Monica Rallu CURTA

